craciuncg/RoMedQA_v1 huggingface dataset:
Unitatea morfo-funcțională a plămânului:
1. prezintă capilare arteriale în care presiunea parțială a O2 este 100 mmHg
2. prezintă capilare venoase în care presiunea parțială a CO2 este 46 mmHg
3. este reprezentată de acinul pulmonar ce are în alcătuire bronhiolele respiratorii continuate cu săculeții alveolari și ductele terminale
4. cuprinde bronhiola respiratorie, ductele alveolare și săculeții alveolari compartimentați în alveole
5. este vascularizată prin ramuri arteriale din circulația sistemică
Răspuns corect: 4
Splina poate depozita un volum de sânge de aproximativ:
1. 50-100 ml
2. 5-10 ml
3. 800-900 ml
4. 20-30 ml
5. 200-300 ml
Răspuns corect: 5
Efectul sistemelor simpatic și parasimpatic nu este antagonist în cazul:
1. ritmului cardiac
2. salivației
3. pupilei
4. bronhiilor
5. niciun răspuns corect
Răspuns corect: 2
Precizați ordinea CORECTĂ a structurilor anatomice pe care le străbate sunetul, la nivelul urechii umane: 1. pavilionul urechii 2. timpanul 3. lanțul de oscioare 4. conductul auditiv extern 5. endolimfa 6. organul Corti 7. perilimfa 8. membrana bazilară 9. fereastra ovală
1. 1, 4, 2, 3, 9, 5, 7, 8, 6
2. 1, 4, 2, 3, 9, 7, 5, 6, 8
3. 1, 4, 2, 3, 9, 7, 5, 8, 6
4. 1, 2, 4, 3, 7, 9, 5, 8, 6
5. 1, 2, 4, 3, 9, 7, 5, 8, 6
Răspuns corect: 3
Scolioza și lordoza sunt afecțiuni care pot fi descrise astfel:
1. scolioza - curbură laterală anormală
2. lordoza - curbură laterală normală
3. scolioza - exagerarea curburii posterioare
4. lordoza - exagerarea curburii posterioare
5. niciun răspuns corect
Răspuns corect: 1
Alegeți varianta corectă:
1. infecția bacteriană cu Herpes simplex se poate transmite de la om la om
2. hemeralopia se referă la reducerea vederii diurne
3. cilii auditivi se află la polul bazal al celulelor auditive
4. calea olfactivă are legături directe cu talamusul
5. cristalinul are o putere de refracție de aproximativ 40 de dioptrii
Răspuns corect: 2
Care dintre următoarele afirmații referitoare la anticorpi este incorectă?
1. pot fi dobândiți prin vaccinare
2. aglutininele α și β sunt anticorpi plasmatici
3. sunt proteine plasmatice
4. neutralizează sau distrug antigenul
5. au rol în imunitatea nespecifică
Răspuns corect: 5
Alegeți varianta corectă:
1. valoarea acuității tactile este de 50 mm indiferent de regiunea unde se determină
2. câmpul receptor al unui neuron implicat în sensibilitatea cutanată este aria tegumentară a cărei stimulare nu determină modificări în rata de descărcare a neuronului respectiv
3. acuitatea tactilă se caracterizează prin pragul de percepere a unui punct la nivel tegumentar
4. suprafața câmpului receptor este direct proporțională cu densitatea receptorilor din regiune
5. acuitatea tactilă este distanța minimă la care, prin stimularea a două puncte apropiate, subiectul percepe atingerea fiecăruia dintre ele
Răspuns corect: 5
Indicați enunțul fals în legătură cu celulele gliale:
1. cedează anumite substanțe neuronului
2. microgliile au rol fagocitar
3. nevrogliile se divid intens
4. celulele Schwann sunt celule gliale
5. conțin corpi Nissl
Răspuns corect: 5
Alegeți varianta falsă:
1. reflexul de micțiune este controlat în întregime de măduva spinării
2. mușchiul trigonului vezical este numit și sfincter extern
3. reflexul de micțiune odată inițiat se autoamplifică
4. ureterul pătrunde oblic în vezica urinară
5. stimularea parasimpatică crește frecvența undelor peristaltice ureterale
Răspuns corect: 2
Alegeți afirmația CORECTĂ:
1. presiunea în alveole din timpul unei inspirații normale de -1 cm H2O este suficientă pentru ca în plămâni să pătrundă aproximativ 500 mL de aer
2. capacitatea reziduală funcțională este egală cu suma dintre volumul inspirator de rezervă și volumul rezidual
3. la nivel tisular presiunea parțială a O2 este de 60 mm Hg
4. la nivelul vertebrei T10, traheea se împarte în două bronhii
5. minut-volumul respirator este egal cu produsul dintre capacitatea vitală și frecvența respiratorie
Răspuns corect: 1
La nivelul antebrațului, dinspre superficial spre profunzime, straturile epidermului sunt:
1. bazal - spinos - granulos - lucid - cornos
2. bazal - spinos - granulos - cornos
3. cornos - lucid - granulos - spinos - bazal
4. cornos - granulos - spinos - bazal
5. niciun răspuns corect
Răspuns corect: 4
Legat de transportul moleculelor din tubul proximal în capilarele peritubulare sunt adevărate afirmațiile:
1. ionii de sodiu și cei de clor sunt transportați prin același mecanism
2. aminoacizii sunt transportați împotriva gradientului de concentrație
3. apa trece prin osmoză dintr-o regiune cu concentrație crescută de solviți într-una cu concentrație scăzută
4. ADH crește reabsorbția apei la acest nivel
5. niciun răspuns corect
Răspuns corect: 2
Ribozomii nu sunt dispuși la nivelul:
1. reticulului endoplasmatic rugos din neuroplasmă
2. citoplasmei celulelor musculare
3. foiței interne a membranei nucleare
4. citoplasmei leucocitelor
5. foiței externe a membranei nucleare
Răspuns corect: 3
Un bărbat cu greutatea de 75 de kg are:
1. aproape 6 milioane de celule nucleate pe mm3 de sânge
2. peste 200 de oase lungi
3. o capacitate vitală pulmonară de 4,5 - 5,5 litri
4. 31 de rădăcini nervoase cu originea la nivelul măduvei spinării
5. niciun răspuns corect
Răspuns corect: 3
Următoarele enunțuri despre proprietățile miocardului sunt adevărate:
1. proprietatea de conductibilitate este o proprietate comună a miocardului embrionar și a celui de lucru și se referă la viteza de conducere a PA, care este aceeași între toate celulele miocardice
2. automatismul este proprietatea miocardului contractil prin care asigură funcția de pompă a inimii
3. automatismul este proprietatea miocardului contractil de a răspunde la un stimul normal printr-un PA propagat
4. proprietatea de excitabilitate este o proprietate comună a miocardului embrionar și a celui de lucru și se referă la apariția unui potențial de acțiune (PA) propagat
5. proprietatea de contractilitate este o proprietate comună a miocardului embrionar și a celui de lucru (contractil) și se referă la apariția unui potențial de acțiune (PA)
Răspuns corect: 4
Următoarele afirmații sunt adevărate privind analizatorul olfactiv:
1. dendritele celulelor bipolare se termină cu butonul olfactiv, prevăzut cu cili
2. al doilea neuron al căilor olfactive se află la nivelul lamei ciuruite a etmoidului
3. chemoreceptorii sunt localizați în porțiunea antero-superioară a foselor nazale
4. este bine dezvoltat la om față de animale
5. axonii tractului olfactiv se proiectează pe fața laterală a lobului temporal
Răspuns corect: 1
Alegeți afirmația INCORECTĂ despre humerus:
1. conține condrină la nivelul epifizelor
2. participă la formarea pârghiei de ordinul II
3. conține țesut conjunctiv haversian
4. somatomedinele stimulează cartilajele de creștere metafizare
5. conține, la adult, țesut adipos
Răspuns corect: 2
Un medicament împiedică transformarea angiotensinei I în angiotensină II în plămâni și va determina:
1. scăderea reabsorbției ionilor de sodiu în tubii contorți distali
2. creșterea presiunii arteriale
3. creșterea reabsorbției apei în tubii renali
4. creșterea permeabilității membranei celulelor pentru apă în tubul colector
5. niciun răspuns corect
Răspuns corect: 1
Nervii cranieni:
1. nervii III și IV au origine similară, dar funcție diferită
2. nervul III are originea între punte și mezencefal
3. nervul III este mielinizat și învelit de meninge
4. nervul I prezintă doar componenta senzitivă
5. niciun răspuns corect
Răspuns corect: 4
Care dintre următoarele structuri nu pot fi prezente pe traseul parcurs de CO2 dizolvat în plasmă de la nivelul ileonului până la mâna dreaptă:
1. ficatul
2. vena portă
3. splina
4. vena cavă inferioară
5. niciun răspuns corect
Răspuns corect: 3
Următoarele oase intră în alcătuirea neurocraniului, cu o excepție:
1. occipital
2. frontal
3. sfenoid
4. vomerul
5. etmoidul
Răspuns corect: 4
Următoarea porțiune a tubului digestiv nu este vascularizată de artera mezenterică superioară:
1. ileonul
2. jejunul
3. colonul ascendent
4. duodenul
5. cecul
Răspuns corect: 4
Despre mișcările coastelor în timpul actului respirator se poate face următoarea afirmație:
1. când coastele coboară, atrag după ele orizontalizarea diafragmului
2. contracția mușchilor gâtului determină coborârea coastelor
3. contracția mușchilor abdominali atrage ridicarea coastelor
4. coborârea coastelor duce la scăderea diametrului antero-posterior al toracelui
5. în repaus, coastele sunt coborâte, ceea ce determină depărtarea sternului de coloana vertebrală
Răspuns corect: 4
Alegeți varianta corectă privind sinapsa chimică:
1. se întâlnește între două celule de aceleași dimensiuni care sunt alipite în zonele de rezistență electrică minimă
2. se întâlnește la nivelul miocardului, în anumite regiuni din creier și la nivelul mușchiului neted
3. conducerea este bidirecțională
4. se întâlnește la nivelul sistemului nervos vegetativ, placă motorie și la aproape toate sinapsele SNC
5. celula presinaptică prezintă receptori pentru mediatorul chimic
Răspuns corect: 4
Alegeți varianta corectă cu privire la analizatori:
1. extirparea ariei vizuale primare produce afazia vizuală în care bolnavul vede literele scrise, dar nu înțelege semnificația cuvintelor citite
2. acuitatea olfactivă este direct proporțională cu concentrația substanței odorante
3. corpusculii Krause sunt mai sensibili la termperaturi de peste 20° C
4. reflexul corneean de clipire este un reflex polisinaptic nociceptiv care se produce în cazul unor leziuni bulbopontine ale nucleului senzitiv al trigemenului
5. la polul bazal al celulelor auditive sosesc terminațiile dendritice ale neuronilor din ganglionul spiral Corti iar la polul apical se găsesc cilii auditivi
Răspuns corect: 5
Următoarele afirmații sunt corecte, cu o excepție:
1. dializa tratează insuficiența renală
2. debitul cardiac poate crește de 6 ori în efort fizic intens
3. numărul de plachete este de 150 000-300 000/mm3
4. homeostazia se poate realiza și prin mijloace extracorporeale
5. efectorii antagonici de tip insulină/vasoconstricție au rol în controlul nivelului glicemiei
Răspuns corect: 5
Deutoneuronul căii sensibilității tactile fine se află în:
1. nucleul dorsal al vagului
2. nucleul solitar din bulb
3. neuronii senzitivi din cornul posterior al măduvei spinării
4. ganglionul spinal
5. nucleii gracilis și cuneat din bulb
Răspuns corect: 5
Următoarele afirmații privind hemostaza fiziologică sunt corecte:
1. tromboplastina acționează în timpul hemostazei primare și formarea ei durează cel mai mult 4-8 minute
2. are loc la nivelul tuturor vaselor sanguine
3. formarea trombinei reprezintă faza a III-a a coagulării și durează 10 secunde
4. în rețeaua de fibrină se fixează elementele figurate
5. se desfășoară în doi timpi, primul fiind coagularea
Răspuns corect: 4
Următoarea structură celulară intervine în procesul de fosforilare oxidativă:
1. dictizomii
2. corpusculii Palade
3. ergastoplasma
4. centrozomul
5. mitocondriile
Răspuns corect: 5
Referitor la axon este adevărat că:
1. este o prelungire unică, scurtă și mai groasă
2. teaca Schwann se dispune în jurul tecii de mielină pentru axonii neuronilor din sistemul nervos central (SNC)
3. teaca de mielină din structura sa este produsă de celulele Schwann pentru toți neuronii din sistemul nervos
4. teaca Henle este o teacă conjunctivă ce conferă rezistență axonilor neuronilor din SNC
5. este format din axoplasmă și axolemă cu rol în propagarea impulsului nervos
Răspuns corect: 5
Alegeți afirmația FALSĂ:
1. stomatita poate să apară datorită hipovitaminozelor
2. pancreatita poate surveni la persoanele cu alcoolism cronic sau litiază biliară
3. litiaza biliară este mai frecventă la femei, obezi și cei cu diete dezechilibrate
4. enterocolitele se pot datora aderențelor și herniilor
5. ingestia de cantități mici dar frecvente de carbohidrați favorizează producerea cariilor dentare
Răspuns corect: 4
Referitor la CAT este adevărat:
1. din 3 cicluri rezultă 2 x ATP, 6 x NADH, 4 x CO2, 2 x FADH
2. acidul izocitric are o legătură dublă
3. acidul α cetoglutaric are același număr de atomi de oxigen ca acidul fumaric
4. din fiecare atom de carbon care intră în ciclu este formată câte o moleculă de CO2
5. niciun răspuns corect
Răspuns corect: 4
Plexul brahial conține fibre care provin din:
1. primii 5 nervi spinali toracici
2. primii 6 nervi cranieni
3. ultimii 2 nervi cranieni
4. nervii spinali cervicali
5. niciun răspuns corect
Răspuns corect: 4
Mesovarium:
1. leagă ovarul de ligamentul larg al uterului
2. este partea centrală a ovarului
3. este formațiunea care unește uterul de ovar
4. este hilul ovarului
5. niciun răspuns corect
Răspuns corect: 1
Filtratul glomerular:
1. cantitatea de filtrat glomerular care se formează într-un minut prin toți nefronii unui singur rinichi se numește debitul filtrării glomerulare
2. se obține la nivelul capsulei Bowman
3. conține proteine în cantitate semnificativă
4. are o compoziție diferită față de lichidul care filtrează în interstiții la capătul arterial al capilarelor
5. se mai numește și urină finală
Răspuns corect: 2
Alegeți afirmația corectă:
1. undele peristaltice se transmit la nivelul ureterului, structură ce conține mușchi neted multiunitar
2. sângele din arteriola aferentă glomerulară ajunge direct în capilarele peritubulare
3. presiunea coloid osmotică la nivelul capsulei Bowman are valoarea de 18 mmHg
4. surplusul de protoni eliminați se leagă de NH3, rezultând ionul amoniu, care se elimină împreună cu clorul sub formă de clorură de amoniu
5. transportul pasiv la nivel renal este limitat de o capacitate maximă de transport
Răspuns corect: 4
Alegeți afirmația falsă:
1. majoritatea substanțelor active (enzimele, unii hormoni) din organism sunt de natură 
proteică
2. degradarea unui singur gram de lipide eliberează 4,3 kcal
3. arderea a 1 g de proteine furnizează 4,1 kcal
4. lipidele reprezintă principalul rezervor energetic din organism
5. colesterolul reprezintă precursorul hormonilor glucocorticoizi
Răspuns corect: 2
Prelungirile temporare ale citoplasmei sunt:
1. cilii
2. pseudopodele
3. corpusculii de legătură ai celulelor epiteliale
4. desmozomii
5. microvilii
Răspuns corect: 2
Teaca Schwann:
1. este separată de teaca de mielină prin teaca Henle
2. separă plasmalema celulei Schwann de țesutul conjunctiv din jur
3. este produsă la toți neuronii mielinizați de către celulele Schwann
4. are rol în permeabilitatea și rezistența neuronului
5. este localizată în jurul tecii de mielină
Răspuns corect: 5
Despre prolactină este adevărat că:
1. este un stimulator al activității gonadotrope
2. are un vârf secretor la 8 zile de la naștere
3. se mai numește și hormonul luteinizant
4. favorizează dezvoltarea tubilor seminiferi
5. secreția ei este stimulată în condiții de hipoglicemie
Răspuns corect: 5
Alegeți afirmația corectă:
1. la nivelul măduvei spinării fasciculul spinocerebelos direct Flechsig este situat medial față de fasciculul piramidal încrucișat
2. fasciculul spinocerebelos ventral străbate în întregime trunchiul cerebral, fiind plasat la nivelul măduvei spinării în imediata apropiere a fasciculului olivospinal
3. ramura dorsală a nervului spinal conține atât fibre motorii cât și senzitive prezentând pe traiectul său ganglionul spinal
4. în cadrul reflexului ahilian se produce contracția mușchiului tibial posterior și extensia labei piciorului
5. cordoanele posterioare ale măduvei spinării sunt separate de fisura mediană posterioară
Răspuns corect: 2
Despre celulele miocardice ventriculare contractile este adevărată afirmația:
1. nu sunt influențate de triiodotironină
2. au o durată a potențialului de acțiune de 5 ms
3. sunt conectate între ele prin sinapse chimice
4. au o viteză de conducere de 10 ori mai mare decât fasciculul His
5. noradrenalina le crește forța de contracție
Răspuns corect: 5
Privitor la digestia de la nivelul intestinului subțire sunt adevărate afirmațiile:
1. colecistokinina are efect de creștere a secreției de bilă și favorizarea depozitării ei în vezica biliară
2. cea mai mare parte a bilirubinei sintetizată în hepatocite recirculă din intestinul subțire înapoi la ficat
3. inhibitorul tripsinei protejează duodenul de autodigestie
4. lipazele pancreatice au rol de emulsionare a lipidelor din alimente
5. niciun răspuns corect
Răspuns corect: 5
Una dintre următoarele structuri nu aparține urechii medii:
1. mușchiul scăriței
2. fereastra ovală
3. mușchiul ciocanului
4. lanțul articulat de oscioare
5. lama spirală osoasă
Răspuns corect: 5
Alegeți afirmația corectă:
1. dimensiunile celulelor variază în funcție de starea fiziologică a organismului
2. centrozomul din neuroni are rol în diviziunea celulară
3. ovulul are 7,5 µ
4. sediul fosforilării oxidative este la nivelul dictiozomilor
5. lizozomii au rol în excreția unor substanțe celulare
Răspuns corect: 1
Despre un mușchi scheletic nu se poate face următoarea afirmație:
1. mușchiul scheletic are origine și inserție ce se pot prinde de același os
2. inserția mușchiului se realizează pe osul mobil
3. inervația mușchiului striat scheletic poate fi vegetativă
4. corpul mușchiului este învelit direct de epimisium, ce se află profund de fascia musculară
5. porțiunea centrală a mușchiului este mai voluminoasă
Răspuns corect: 1
Sunt reflexe care se închid la nivel cortical:
1. reflexele monosinaptice
2. reflexele nociceptive
3. reflexele miotatice
4. reflexele polisinaptice
5. niciun răspuns corect
Răspuns corect: 5
Referitor la spermatogeneză este adevărat că:
1. spermatozoizii se formează prin diviziunea mitotică a spermatidelor
2. în faza a doua a meiozei, numărul de cromozomi al spermatocitelor secundare se reduce la jumătate pentru a forma spermatide
3. spermatogeneza începe la nivelul stratului cel mai intern de celule germinale din tubii seminiferi
4. spermatidele au fiecare câte 23 de cromozomi
5. niciun răspuns corect
Răspuns corect: 4
Receptorii chimici ai organelor de simț:
1. receptorii olfactivi sunt celule epiteliale olfactive asociate cu un epiteliu columnar
2. celulele epiteliale gustative se depolarizează la contactul cu substanța chimică sapidă
3. cei mai mulți muguri gustativi pot fi stimulați de un singur stimul
4. omul poate distinge până la 10000 de mirosuri primare
5. cei gustativi sunt localizați în mugurii gustativi din papilele filiforme de pe limbă
Răspuns corect: 2
Acidul arahidonic este un acid gras polinesaturat cu 20 de atomi de carbon din care se pot forma:
1. maxim 88 de molecule de ATP
2. 40 de molecule de dioxid de carbon
3. 10 molecule de acetil-CoA
4. maxim 80 de molecule de ATP
5. niciun răspuns corect
Răspuns corect: 3
Identificați afirmația falsă:
1. receptorii pentru cald îi depășesc numeric pe cei pentru rece
2. fusurile neuromusculare au inervație senzitivă și motorie
3. impulsul nervos se transmite neuronului α, ceea ce duce la contracția fibrelor extrafusale, determinând contracția mușchiului
4. corpusculii Pacini se adaptează foarte rapid și recepționează vibrațiile
5. nervii olfactivi străbat lama ciuruită a etmoidului și se termină în bulbul olfactiv
Răspuns corect: 1
Care dintre următoarele enunțuri în legătură cu membrana celulară este adevărat?
1. proteinele se pot afla numai pe fața externă a membranei
2. membrana separă între ele structurile interne ale celulei
3. miezul hidrofil restricționează pasajul transmembranar
4. membrana poate avea prelungiri temporare și neordonate de tipul microvililor
5. glicolipidele pot fi atașate pe fața externă a membranei
Răspuns corect: 5
Aminoacizii sunt absorbiți prin procesul de:
1. osmoză
2. difuziune simplă
3. transport dependent de NADH
4. transport activ
5. niciun răspuns corect
Răspuns corect: 4
Rezistența sângelui la curgere:
1. depinde de hematocrit
2. este direct proporțională cu diametrul vasului
3. crește prin deschiderea sfincterelor precapilare
4. scade sub acțiunea angiotensinei II
5. niciun răspuns corect
Răspuns corect: 1
Absorbția fierului este stimulată de:
1. vitamina B12
2. vitamina D
3. HCl
4. factorul intrinsec
5. vitamina C
Răspuns corect: 5
Uretra nu vine în raport cu:
1. prostata
2. vaginul
3. glanda bulbo-uretrală
4. uterul
5. simfiza pubiană
Răspuns corect: 4
Care dintre afirmațiile privind plasma sangvină sunt corecte?
1. potasemia crește sub acțiunea hormonului de creștere și a aldosteronului
2. prin proteinele din clasa gamma-globulinelor participă la neutralizarea sau distrugerea antigenelor
3. conține eritrocite, trombocite și limfocite al căror număr crește sub influența hormonilor glucocorticoizi
4. transportă hormoni cu rol în coordonarea reflexă și umorală a funcțiilor organismului
5. prin proteinele sale realizează și presiunea coloid-osmotică ce favorizează filtrarea glomerulară
Răspuns corect: 2
Despre compartimentele funcționale ale SNC este adevărat că:
1. la nivelul encefalului și măduvei spinării mai apare și funcția psihică
2. există o netă separare a funcțiilor sistemului nervos în funcții senzitive, motorii și psihice
3. sistemul nervos este alcătuit din SNC reprezentat de encefal și măduva spinării și respectiv sistem nervos periferic reprezentat de nervi cranieni și nervi spinali
4. fiecare organ nervos are mai multe funcții fundamentale: senzitivă, motorie, mixtă
5. fiecare centru nervos poate fi separat în mai multe compartimente funcționale: compartiment senzitiv, compartiment motor, compartiment mixt
Răspuns corect: 3
Pavilionul urechii este constituit din acelasi tip de țesut conjunctiv ca și:
1. cartilajele articulare
2. epiglota
3. discurile intervertebrale
4. cartilajele traheale
5. laringele
Răspuns corect: 2
Avem următoarea secvență AAATTAGCCAGTAGTA ce aparține unei catene de ADN:
1. ordinea bazelor în ARN mesager va fi UUUAAUCGGUCAUCAU
2. ordinea bazelor în ARN mesager va fi TTTATTCGGTCATCAT
3. ordinea în ARN de transport este AAAUUACCCAGUAGUA
4. ordinea în ARN de transport este UUUAAUCGGUCAUCAU
5. niciun răspuns corect
Răspuns corect: 1
Gonadotropina corionică umană (hCG) se produce:
1. după fecundație
2. în timpul degenerării corpului galben
3. la ovulație
4. în timpul capacitației
5. niciun răspuns corect
Răspuns corect: 1
Referitor la secreția exocrină pancreatică:
1. are în compoziție Na+ și K+ în concentrație mai mică decât în plasmă
2. este realizată de celulele din insulele Langerhans
3. are rol în digestia și absorbția lipidelor, fiind depozitată în vezica biliară
4. conține mai multe tipuri de enzime digestive: peptidaze, lipaze, amilaze și nucleaze
5. are rol în menținerea acidității din intestinul superior
Răspuns corect: 4
Următoarele straturi ale pielii conțin doar celule moarte:
1. stratul bazal
2. stratul lucid
3. stratul spinos
4. stratul granulos
5. niciun răspuns corect
Răspuns corect: 2
Acomodarea reprezintă variația puterii de refracție a:
1. corneei
2. corpului vitros
3. cristalinului
4. conjunctivei oculare
5. retinei
Răspuns corect: 3
Despre ovar se poate afirma:
1. conține, în zona medulară, foliculii ovarieni în diferite faze de evoluție
2. fața laterală este situată în porțiunea centrală a cavității pelviene
3. o parte din sângele venos al ovarului ajunge în vena uterină
4. este vascularizat de ramuri provenite din artera iliacă externă
5. are două fețe pe care se prind o serie de ligamente prin care este legat de organele vecine
Răspuns corect: 3
Referitor la urină este adevărat că:
1. culoarea urinei nu variază în funcție de dietă
2. urina are o densitate mai ridicată seara
3. urina stătută are o reacție alcalină
4. cantitatea normală de urină produsă în 24 de ore este de aproximativ 2500 ml
5. niciun răspuns corect
Răspuns corect: 3
Uterul este caracterizat prin următoarele:
1. musculatura netedă, miometrul, se localizează între perimetru și endometru
2. este situat în cavitatea pelviană, posterior de rect
3. corpul și colul sunt învelite de perimetru
4. venele uterine se deschid în vena iliacă externă
5. pe istmul uterin se inseră vaginul
Răspuns corect: 1
Alegeți varianta CORECTĂ:
1. în AD se golesc vena cavă superioară, vena cavă inferioară și sinusul coronarian
2. valva pulmonară permite reflexul sângelui în VD când acesta se relaxează
3. cordajele tendinoase permit mișcarea cuspisurilor valvulare înspre atrii
4. valva aortică se găsește între ventriculul drept și aortă
5. valva tricuspidă (mitrală) previne refluxul sângelui din VD în AD în cursul contracției ventriculare
Răspuns corect: 1